Title: Vyhodnotenie pripomienkového konania – Úverová zmluva pre Úver na podporu modernizácie sektoru zdravotníctva a Úverová zmluva
Author: .
Last saved by: spano

Vyhodnotenie pripomienkového konania – Návrh Koncepcie sociálnej a dlhodobej starostlivosti  v  Slovenskej republike

Spôsob pripomienkového konania: bežný postup
Počet oslovených subjektov: 15
Zaslali do stanoveného termínu: 14
Zaslali po termíne: 1
Vôbec nezaslali: 0
Subjekty, ktoré nemali pripomienky: 8
Počet vznesených pripomienok: 24
Počet akceptovaných: 14
Počet čiastočne akceptovaných: 7
Počet neakceptovaných:  3 , z toho počet zásadných: 2.
 
Priebeh pripomienkového konania a zoznam oslovených subjektov:
Návrh Koncepcie sociálnej a dlhodobej starostlivosti bol v termíne od 26. januára do 6. februára 2004 predložený na medzirezortné pripomienkové konanie všetkým povinne pripomienkujúcim subjektom: podpredseda vlády SR pre európsku integráciu, ľudské práva a menšiny Pál Csáky, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva a minister pre správu a privatizáciu národného majetku SR Pavol Rusko, MZV SR, MV SR, MO SR, MK SR, MŠ SR, MP SR, MDPT SR, MVRR SR, MŽP SR, MPSVR SR, Úrad vlády, spolu 15 oslovených subjektov. Do stanoveného termínu zaslalo stanovisko 14 subjektov. Po stanovenom termíne zaslal pripomienky 1 subjekt. Pripomienky zaslali všetky oslovené subjekty. K materiálu nemalo pripomienky 11 subjektov. Úrad vlády, MŠ SR a MP SR zaslali odporúčania k materiálu. Podpredseda vlády SR pre európsku integráciu, ľudské práva a menšiny zaslal 1 zásadnú pripomienku, ktorá nebola zapracovaná do materiálu. MPSVR SR zaslalo jednu zásadnú pripomienku. Rokovania MZ SR a MPSVR boli 3.februára 2004 na úrovni poradcov ministrov na objasnenie vecných stanovísk a 13.februára 2004 na úrovni štátneho tajomníka MPSVR SR a poradcu ministra zdravotníctva SR, kedy bola zásadná pripomieka odstránená a do materiálu boli zapracované dohodnuté princípy. MH SR zaslalo 9 zásadných pripomienok, z ktorých 5 bolo zapracovaných do materiálu úplne a 3 čistočne, 1 nebola akceptovaná. Úrad vlády zaslal technické a jazykové pripomienky, ktoré boli zapracované do materiálu. 

Vyhodnotenie pripomienkového konania je uvedené v tabuľke. 

Vyhodnotenie pripomienkového konania – Návrh Koncepcie sociálnej a dlhodobej starostlivosti

Pripomienkovateľ | Pripomienka | Typ | Vyh. | Spôsob vyhodnotenia | Poznámka
MO SR | Bez pripomienok | | | |
MZV SR | Bez pripomienok | | | |

MŠ SR

Bez vecných pripomienok
Formálna pripomienka predradiť kapitolu o stratégii na začiatok materiálu

O

N

Neakceptované, úvod materiálu popisuje východiská pre návrh stratégie.

MK | Bez pripomienok | | | |
MŽP SR | Bez pripomienok | | | |
MV SR | Bez pripomienok | | | |
MP SR | Odporúčanie z hľadiska uľahčenia vstupu občanov so zmenenou pracovnou schopnosťou a občanov s ťažším zdravotným postihnutím na trh práce zvážiť vstup do zákona o sociálnom poistení. | O | A | Akceptované, zapracované do materiálu. | Zvážiť podľa dopadov ostatnej novely uvedeného zákona.
Podpredseda vlády SR pre európsku integráciu, ľudské práva a menšiny | Prenesenie veľkej časti starostlivosti o dlhodobo chorých na nich samotných a ich rodiny je neprimerané. | Z | N | | Verejné a súkromné financovanie budú primerané príjmu a majetku kientov.
Úrad vlády SR, sekcia hospodárskej politiky | Dopracovať 2. časť Doložky finančných, ekonomických, environmentálnych vplyvov a vplyvov na zamestnanosť. | O | A | Akceptuje sa dopracovaním materiálu. |
Úrad vlády, sekcia ľudských práv a menšín | Odporúčame materiál zosúladiť s koncepciou Ministerstva práce, sociálnych vecí a rodiny SR a koncepciou daňovej reformy. | O | A | Zásadné pripomienky boli s MPSVR SR zosúladené. |
Úrad vlády SR, odbor vládnej agendy | Technické a jazykové pripomienky | | | Technické a jazykové pripomienky boli zapracované do materiálu. |
Úrad vlády SR, sekcia kontroly | Odporúčanie, aby Ministerstvo zdravotníctva SR spolupracovalo na príprave materiálu s Ministerstvom práce, sociálnych vecí a rodiny SR. | O | A | Akceptované, boli dohodnuté spoločné princípy, ktoré sú zapracované do materiálu. |
| Odporúčanie navrhnúť rozdelenie výkonnych, riadiacich a kontrolných kompetencií oboch ministerstiev vo vzťahu k subjektom, ktoré posudzujú kritériá na poskytovanie, poskytujú a financujú dlhodobú starostlivosť. | O | C | Čiastočne akceptované, materiál doplnený o vymedzenie dlhodobej starostlivosti vrátane  poskytovania finančných príspevkov na kompenzáciu a dlhodobých sociálnych služieb. | Rozdelenie kompetencií ministerstiev určí návrh zákona o dlhodobej starostlivosti, ktorý bude pripravený v spolupráci oboch ministerstiev.
MDPT SR | Bez pripomienok | | | . |

MF SR

Bez vecných pripomienok.
Nesúhlas s návrhom uznesenia vlády v bode B.4.

O

A

Návrh uznesenia vlády bol upravený.

MVRR | Bez pripomienok | | | |
MH SR | Doplniť požiadavku na starostov obcí, predsedov samosprávnych krajov, zástupcov ZMOS, príslušných profesijných združení spolupracovať s príslušnými ministerstvami na rozpracovaní koncepcie a plnení cieľov | O | C | Čiastočne sa akceptuje, materiál doplnený. |
| Uložiť rezortu školstva prípravu a realizáciu vzdelávacích a rekvalifikačných programov | O | C | Čaistočne sa akceptuje, prípadné povinnosti rezortu školstva budú podľa potreby špecifikované po dopracovaní nového systému dlhodobej starostlivosti vrátane vzdelávania. |
| Doplniť zdôvodnenie a charakteristiku integrácie sociálnych a zdravotných služieb. | Z | A | Akceptuje sa, materiál doplnený. |
| Vymedziť pojmy sociálna starostlivosť a zdravotná starostlivosť. | Z | A | Akceptuje sa doplnením materiálu. |
| Uviesť súvislosť s Návrhom Koncepcie sociálnej medicíny podľa Programového vyhlásenia vlády. | Z | A | Akceptuje sa doplnením materiálu. |
| Zapracovať, aby pacient vyžadujúci celodennú opateru mohol o sociálnu a zdravotnú starostlivosť požiadať napriek tomu, že má rodinné zázemie a poskytovanie služieb hradiť sám alebo pomocou rodiny. | Z | A | Akceptuje sa doplnením materiálu. |
| Uviesť prognózu a tendenciu rozvoja hospicov v SR. | Z | C | Čiastočne sa akceptuje, kvantifikácie budú doplnené. |
| Zvážiť založenie fondu na poskytovanie sociálnej a zdravotnej opatery, napĺňaného z  časti odvodov sociálneho a zdravotného poistenia a dobrovoľne formou charity. | Z | C | Čiastočne sa akceptuje, koncepcia počíta s modelom integrovaného financovania z doterajšieho objemu platieb zo štátneho rozpočtu a z pomernej časti  platieb zo zdravotného poistenia. Využitie časti odvodov do sociálej poisťovne možno zvážiť v ďalšom kroku v súvislosti s prepojením invalidného poistenia a dlhodobej starostlivosti. |
| Doplniť zamýšľaný zákon o dlhodobej starostlivosti o štandardy služieb a zariadení. | Z | A | Akceptuje sa, materiál doplnený. |
| Nesúhlas s predpokladom, že dlhodobá starostlivosť nebude mať zásadný dopad na verejné financie. | Z | N | Neakceptuje sa, nakoľko aj napriek efektívnejšiemu využívaniu verejných zdrojov a zvýšenom podiele súkromných zdrojov možno očakávať vyššie nároky na množstvo aj kvalitu služieb a zároveň prechodné transfromačné náklady, z čoho sa predpokladá, že verejné výdavky na dlhodobú starostlivosť oproti dnešnému stavu neklesnú. |
| Vziať do úvahy zvýšené ekonomické nároky na vzdelávanie a rekvalifikáciu na poskytovanie dlhodobej starostlivosti. | Z | C | Čiastočne sa akceptuje, kvantifikácie budú doplnené. |
MS SR | Bez pripomienok | | | |
MPSVR SR | Z predloženého Návrhu koncepcie sociálnej a dlhodobej starostlivosti jednoznačne nevyplýva, riešenie zásadného problému, či táto „Koncepcia“ z hľadiska vecného záberu zahŕňa komplexne aj problematiku dlhodobej starostlivosti o občanov odkázaných na pomoc inej osoby a to nielen z pohľadu dlhodobej zdravotnej starostlivosti, ale aj z pohľadu dlhodobej sociálnej pomoci. V prípade dlhodobej sociálnej pomoci nie je zrejmé, či táto komplexne zahŕňa poskytovanie peňažných príspevkov na kompenzáciu sociálnych dôsledkov ťažkého zdravotného postihnutia a poskytovanie sociálnych služieb. | Z | A | Akceptované, materiál doplnený. |
| Na základe vyjasnenia obsahového zamerania a komplexnosti „Koncepcie“ prijať záver o tom, do ktorého rezortu z hľadiska vecnej pôsobnosti  bude prináležať premietnutie „Koncepcie“ do legislatívnej úpravy. | Z | A | Akceptuje sa. Legislatívna úprava dlhodobej starostlivosti bude pod gesciou Ministerstva zdravotníctva SR v spolupráci s Ministerstvom práce, sociálnych vecí a rodiny SR. Legislatívna úprava sociálnych služieb a peňažných dávok pre občanov, nevyžadujúcich pomoc tretích osôb vo forme dlhodobej starostlivosti, zostáva v gescii Ministerstva práce, sociálnych vecí a rodiny SR. | Uskutočnili sa rokovania zástupcov ministerstiev. Ministri oboch rezortov podporujú myšlienku jednotného koncepčného rámca pre zabezpečenie dlhodobej starostlivosti a princípy, ktré sú zapracované v materiáli.
| V záujme vyriešenia tohto zásadného problému odporúčam preto uskutočniť stretnutie na najvyššej úrovni. Po prijatí nášho spoločného rozhodnutia o ďalšom postupe je možné pristúpiť k posudzovaniu ďalších technických otázok, ktoré materiál otvára. | Z | A | Stretnutie zástupcov ministerstiev s auskutočnilo na úrovni štátneho tajomníka MPSVR SR a poradcu ministra zdravotníctva SR, na ktorom dohodli spoločné princípy jednotnej dlhodobej starostlivosti. |
| Ministerstvo práce, sociálnych vecí a rodiny pripravuje podľa Plánu legislatívnych úloh vlády SR na rok 2004 návrh zákona o kompenzácii sociálnych dôsledkov ťažkého zdravotného postihnutia a návrh zákona o sociálnych službách, ktoré  z hľadiska predmetu úpravy majú obsahovať aj komplexné riešenie otázok  opatrovania starších občanov a občanov s ťažkým zdravotným postihnutím. V rámci  Plánu  práce  vlády SR  na rok 2004 je zároveň Ministerstvu práce, sociálnych vecí a rodiny SR v spolupráci s Ministerstvom zdravotníctva SR uložená úloha predloženia Koncepcie zabezpečovania dlhodobej sociálnej a zdravotnej starostlivosti o starších ľudí. | Z | A | Na dopracovaní Koncepcie dlhodobej starostlivosti budú MZ SR a MPSVR SR spolupracovať s cieľom definovať jednotnú dlhodobú starostlivosť na jednej strane a sociálne služby a peňažné dávky občanom, ktorí nepotrebujú dlhodobú starostlivosť na strane druhej. Legislatívna úprava dlhodobej starostlivosti bude pod gesciou Ministerstva zdravotníctva SR v spolupráci s Ministerstvom práce, sociálnych vecí a rodiny SR. Legislatívna úprava sociálnych služieb a peňažných dávok pre občanov, nevyžadujúcich pomoc tretích osôb vo forme dlhodobej starostlivosti, zostáva v gescii Ministerstva práce, sociálnych vecí a rodiny SR. | Spoločné riešenie problematiky vyžaduje zjednotenie termínov prípravy uvedených návrhov zákonov v gescii MZ SR a v gescii MPSVR SR, navrhuje sa spoločný termín december 2004.

Vysvetlivky k skratkám v tabuľke:
Z – zásadná
O- obyčajná
A- akceptovaná
C-	čiastočne akceptovaná
N- neakceptovaná